ΓΡΑΠΤΗ ΕΡΩΤΗΣΗ E-0766/02

υποβολή: Antonio Di Pietro (ELDR) προς την Επιτροπή

(19 Μαρτίου 2002)

Θέμα: Διαχείριση των γαλακτοκομικών ποσοστώσεων στην Ιταλία

Με απόφασή του, στις 13 Νοεμβρίου 2001, το Δικαστήριο της Ευρωπαϊκής Ένωσης (Έκτο Τμήμα) διέταξε την Επιτροπή να επανορθώσει,πέρ της Γαλλίας, τις αρνητικές διορθώσεις που αφορούν συμπληρωματικές εισφορές για το γάλα οι οποίες αντιστοιχούν σε ποσά που η ανάκτησή τους ήταν αντικείμενο δικαστικών ενεργειών ενώπιον των αρμοδίων εθνικών δικαστηρίων κατά την ημερομηνία τη εν λόγω απόφασης.

Η Ιταλία αποτέλεσε, επί χρόνια, αντικείμενο αρνητικών διορθώσεων που ανέρχονται σε αρκετά εκατομμύρια ευρώ. Από τα ποσά αυτά, μόνο ένα ελάχιστο τμήμα έχει καταβληθεί στους παραγωγούς, λόγω της εκκρεμούσας επίδικης διαφοράς.

Μπορεί, ως εκ τούτου, η Επιτροπή να μας πληροφορήσει:

- εάν τα παρακρατηθέντα ποσά θα επιστραφούν στην Ιταλία δυνάμει του προηγούμενου που δημιουργείται με την προαναφερθείσα απόφαση του Δικαστηρίου, και εάν η Ιταλία έχει εν τω μεταξύ, ζητήσει, την επιστροφή των ποσών αυτών·

- εάν η Ιταλία έχει λάβει όλα τα μέτρα για την ορθή εφαρμογή του καθεστώτος των γαλακτοκομικών ποσοστώσεων όπως αυτό ρυθμίζεται με τους κοινοτικούς κανονισμούς, και εάν, κατά το παρελθόν, η Επιτροπή πιστοποίησε ποτέ επισήμως ότι η Ιταλία χρησιμοποίησε όλα τα μέσα που διαθέτει για τη σωστή διαχείριση του καθεστώτος των εισφορών επί του γάλακτος·

Μπορεί επίσης η Επιτροπή να μας πει, σε περίπτωση που τα ιταλικά δικαστήρια λάβουν αποφάσεις ευνοϊκές για τους γαλακτοπαραγωγούς, ποιος θα πρέπει να πληρώσει την εισφορά·

Απάντηση του κ. Fischler εξ ονόματος της Επιτροπής

(6 Μαΐου 2002)

Απαντώντας στο πρώτο σκέλος της πρώτης ερώτησης, κατά πόσο δηλαδή τα παρακρατηθέντα ποσά θα επιστραφούν στην Ιταλία, η Επιτροπή επιθυμεί να επισημάνει ότι η απόφαση της 13ης Νοεμβρίου 2001 του Ευρωπαϊκού Δικαστηρίου στηνπόθεση C-277/98 δεν αφορά την εφαρμογή του κανονισμού (ΕΟΚ) αριθ. 3950/92 του Συμβουλίου της 28ης Δεκεμβρίου 1992, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(1). Υποθέσεις που αφορούν τον κανονισμό αυτόν εκκρεμούν ακόμη (C-148/01, C-153/01). Περαιτέρω, ηπόθεση C-277/98 αφορούσε διορθώσεις που έγιναν από την Επιτροπή σε σχέση με ποσά που απετέλεσαν αντικείμενο δικαστικής διαμάχης ενώπιον των εθνικών δικαστικών αρχών. Στην περίπτωση της Ιταλίας, οι δημοσιονομικές διορθώσεις που έγιναν δεν αφορούσαν αμφισβητούμενα ποσάποκείμενα σε δικαστική αναθεώρηση αλλά περισσότερο ποσά εισφορών τα οποία δεν έχουν τιμολογηθεί και/ή εισπραχθεί λόγω αμέλειας των ιταλικών αρχών. Ακόμη δεν έχει ληφθεί καμία απόφαση από την Επιτροπή όσον αφορά τα εν λόγω ποσά. Η Επιτροπή εξετάζει αυτή τη στιγμή εάν οι ιταλικές αρχές έχουν συμβάλει, με την αμέλειά τους στην εφαρμογή του καθεστώτος των ποσοστώσεων στο γάλα, στη δημιουργία των εν λόγω επίδικων διαφορών.

Η απόφαση εκκαθάρισης που ελήφθη κατά της Ιταλίας όσον αφορά τα γαλακτοκομικά έτη 1995/1996 και 1996/1997 είναι επομένως συνεπής με την απόφαση του Δικαστηρίου της 13ης Νοεμβρίου 2001 για τηνπόθεση C-277/98, η οποία δεν απαιτεί από την Επιτροπή να εγκαταλείψει τις δημοσιονομικές διορθώσεις για τα ποσά πουπόκεινται σε εθνικές δικαστικές διαμάχες, αλλά η οποία απαιτεί απλώς από την Επιτροπή να αποδείξει την αμέλεια των εθνικών αρχών στην ανάκτηση των οφειλόμενων εισφορών.

Πριν από την απόφαση αυτή δενπήρξε καμμία δημοσιονομική διόρθωση στην Ιταλία, στο πλαίσιο του κανονισμού (ΕΟΚ) αριθ. 3950/92 του Συμβουλίου.

Απαντώντας στο δεύτερο σκέλος της πρώτης ερώτησης, κατά πόσο δηλαδή η Ιταλία έχει στο μεταξύ ζητήσει την επιστροφή των ποσών αυτών, η Ιταλία έχει προσφύγει κατά της ανωτέρω απόφασης της Επιτροπής στο Δικαστήριο και έχει ζητήσει την ακύρωσή της (Υπόθεση C54/02).

Απαντώντας στη δεύτερη ερώτηση, κατά πόσο δηλαδή η Ιταλία έχει λάβει όλα τα μέτρα για την ορθή εφαρμογή του καθεστώτος των γαλακτοκομικών ποσοστώσεων, η Επιτροπή είναι σε θέση να δηλώσει ότι έχει κινήσει διαδικασίες επί παραβάσει κατά της Ιταλίας σύμφωνα με το άρθρο 226 της συνθήκης της ΕΚ για μη ορθή εφαρμογή του καθεστώτος των γαλακτοκομικών ποσοστώσεων. Οι διαδικασίες αφορούν βασικά την αδυναμία εξασφάλισης καταβολής της οφειλόμενης από τους παραγωγούς εισφοράς, εκτός των ποσών, η άμεση ανάκτηση των οποίων έχει ανασταλεί με δικαστική απόφαση. Επομένως, κατά τη γνώμη της Επιτροπής, η Ιταλία δεν έχει λάβει επαρκή μέτρα για την ορθή εφαρμογή του καθεστώτος γαλακτοκομικών ποσοστώσεων.

Απαντώντας στην τελευταία ερώτηση, ως προς το ποιος πρέπει να πληρώσει την εισφορά σε περίπτωση που τα ιταλικά δικαστήρια λάβουν αποφάσεις ευνοϊκές για τους γαλακτοπαραγωγούς, αυτό θα αποτελέσει αντικείμενο απόφασης σύμφωνα με το άρθρο 7 του κανονισμού (ΕΚ) αριθ. 1258/1999 του Συμβουλίου της 17ης Μαΐου περί χρηματοδοτήσεως της κοινής γεωργικής πολιτικής(2). Στο στάδιο αυτό είναι πολύ νωρίς να προδικάσουμε τι απόφαση θα ληφθεί στο μέλλον, ενώ ακόμη δεν είναι στη διάθεση της Επιτροπής όλα τα στοιχεία.

(1) ΕΕ L 405 της 31.12.1992.

(2) ΕΕ L 160 της 26.6.1999.